1. PROJEKTAS

|  |  |
| --- | --- |
| Projekto pavadinimas | Klaipėdos regiono pasiekiamumo didinimas |

* 1. PROJEKTO VYKDYTOJAS

|  |  |
| --- | --- |
| Vykdytojas | Asociacija „Klaipėdos regionas“  |
| Kodas | 302798931 |
| Buveinės adresas | Danės g. 17, LT-92117, Klaipėda |
| Tel.  | +370 620 13490 |
| El.p. adresas  | Klaipedaregion@gmail.com  |

* 1. DUOMENYS APIE ASOCIJUOTĄ PARTNERĮ

|  |  |
| --- | --- |
| Partneris | Tarptautinis Palangos oro uostas |
| Kodas | 152431825 |
| Buveinės adresas | Liepojos pl. 1, LT-00169, Palanga  |
| Tel.  | (8 460) 52 020 |
| El.p. adresas  | jolanta@palanga-airport.lt |

* 1. PROJEKTO APRAŠYMAS:

|  |
| --- |
| Trumpas projekto esmės aprašymas  |
| Projektu siekiama didinti Klaipėdos regiono pasiekiamumą, pritraukiant naują maršrutą (-us) į Tarptautinį Palangos oro uostą. Avialinijų ir skrydžių kryptys šiuo metu:* SAS – Kopenhaga;
* AirBaltic – Ryga;
* Norwegian Air Shuttle – Oslas;
* RusLine – Maskva (vasarą).

2010 m. Palangos oro uostas aptarnavo 102.528 keleivių, 2011 m. - 111.133, 2012 m. planuojama apie 123.000. Nauja skrydžių kryptis (-ys) padės greičiau, patogiau ir pigiau pasiekti kelionės tikslą, padidės turistų srautas atvykstantis tiesioginiais maršrutais, padidės Vakarų Lietuvos regiono patrauklumas užsienio investicijoms, atsiras papildomos verslo pritraukimo galimybės, bus efektyviau išnaudojama esama infrastruktūra, išaugs papildomų pajamų regiono verslui galimybės. Palangos tarptautinis oro uostas, kaip ir dauguma ES regioninių oro uostų, siekdami atidaryti skrydžius naujomis kryptimis, susiduria su iššūkiais:* Maži ES regioniniai oro uostai paprastai nepritraukia tokio keleivių srauto, kuris būtinas, kad oro bendrovės, atidarydamos naujus maršrutus, pasiektų kirtinę apimtį ir nenuostolingumo lūžio tašką;
* Oro transporto bendrovės teikia pirmenybę išmėgintiems, geroje geografinėje vietoje esantiems, dideliems, greitą susisiekimą garantuojantiems oro uostams, kuriuose jau nusistovėję vartotojų įpročiai;
* Oro transporto bendrovės, neturėdamos paskatinimo, ne visada yra pasiryžusios rizikuoti atidarydamos naujus maršrutus iš nežinomų ir neišmėgintų oro uostų.

Avialinijų sprendimą pradėti skrydžius naujomis kryptimis lemia pagrindiniai faktoriai: gyventojų skaičius oro uosto aprėpties zonoje, ekonominiai šalies rodikliai, pagrindinės regiono pramonės šakos, turistinės traukos objektai, sezoniškumas, oro uosto infrastruktūra, oro uosto taikomos rinkliavos, oro uosto nuolaidų sistema, skrydžių statistika, galima regiono parama skrydžių rinkodaros projektams.Parama skrydžių rinkodarai yra apibrėžta teisės aktuose. Finansinė paskata naujam maršrutui gali būti skiriama papildomoms išlaidoms padengti, kurios susidaro pradedant veiklą, susijusią su naujo maršruto atidarymu arba reisų skaičiaus padidinimu, kurių oro vežėjas nebūtų patyręs vykdydamas įprastą veiklą.Išlaidas sudaro rinkodaros ir reklamos išlaidos, būtinos pristatant vartotojams naują maršrutą, kurias patiria oro bendrovė, atidarydama naują maršrutą tam tikrame regioniniame oro uoste.Galimos rinkodaros priemonės, reklamuojant Vakarų Lietuvos regioną:Regiono reklama avialinijų elektroniniuose ar spausdintuose skrydžių žurnaluose;- Reklama avialinijų tinklalapyje;- Reklama avialinijų naujienlaiškiuose;- Reklama ant elektroninių bilietų;- Reklama orlaivių viduje:* Lipdukai ant sėdynių atlošų;
* Skrajutės/lankstinukai sėdynių kišenėse;
* Garsiniai pranešimai.

Palangos tarptautinis oro uostas šiuo metu veda derybas dėl dviejų krypčių: Palanga-Londonas, Palanga Hamburgas. Klaipėdos regiono plėtros taryba prioritetine numatė Londono kryptį, tačiau nepavykus deryboms neatmetė galimybės svarstyti kitą kryptį. Palanga – Londonas skrydžiai galėtų vykti 2 kartus per savaitę, 180 vietų orlaiviu. Palanga – Hamburgas skrydžiai galėtų vykti 3 kartus per savaitę, 70 vietų orlaiviu. Derybos dėl Londono krypties vyksta su žemų kaštų avialinijomis, derybos su Hamburgu su tradicinėmis avialinijomis. Palangos tarptautinis oro uostas taip pat prisidės prie projekto įgyvendinimo taikydamas naujoms skrydžių kryptims ribinių kaštų kainodarą (3,5 EUR).Pagal UAB „Ernst&Young Baltic“ parengtą analizę, daugiausiai tiesioginės finansinės naudos iš naujų keleivių srautų per mokestines pajamas turėtų valstybės ir savivaldybių biudžetai (per PVM, GPM ir akcizus) ir fondai (Socialinio draudimo, PSDF). Vietos ekonomikai teigiamas finansinis efektas labiausiai pasireikštų per didesnes vietos verslo pajamas, pridėtinę vertę, pelną bei surenkamą didesnę GPM dalį į vietos savivaldybių biudžetus.Apskaičiuotas naudos - kaštų santykis parodo, kad finansiškai investicijos į regiono pasiekiamumą duotų teigiamą efektą tuo atveju, jei nauji atvykstantys turistai reisuose sudarytų bent ~10% vietų. Viešojo sektoriaus indėlis į skatinimą yra reikšmingiausias.Išvada – ekonomiškai gali būti naudinga skatinti geresnį vakarų Lietuvos regionų pasiekiamumą oro transportu, tuo atveju jei yra tikslingai užtikrinamas bent ~10% lėktuvų užpildymas naujais atvykstančių keleivių srautais. |

* 1. PRELIMINARI PROJEKTO VERTĖ

|  |  |
| --- | --- |
| Preliminari projekto vertė (litais) | 400 000 Lt. |

* 1. PROJEKTO FINANSAVIMO ŠALTINIAI

|  |  |
| --- | --- |
| Savivaldybė | Suma , Lt |
| Klaipėdos miesto | 135000 |
| Klaipėdos rajono | 37145 |
| Kretingos rajono | 29543,5 |
| Neringos  | 1909 |
| Palangos miesto | 150000 |
| Skuodo rajono | 14547,5 |
| Šilutės rajono | 31855 |

* 1. PROJEKTO ĮGYVENDINIMO LAIKOTARPIS

|  |  |
| --- | --- |
| Preliminari projekto veiklų įgyvendinimo pradžia (metai, mėnuo) | 2013 kovo-balandžio |
| Preliminari projekto veiklų įgyvendinimo pabaiga (metai, mėnuo) | 2014 kovo-balandžio |
| Preliminarus projekto laikotarpis | 12 mėn. |

* 1. PROJEKTO PARENGTUMAS

|  |  |
| --- | --- |
| Atlikti parengiamieji darbai | VĮ Tarptautinis Palangos oro uostas 2010 – 2013 m. dalyvauja ES lėšomis remiamame Pietų Baltijos bendradarbiavimo per sieną programos projekte Visuotinis pietų Baltijos pasiekiamumas. Viename iš projekto etapų, 2012 m. gegužės-liepos mėn., Vokietijos įmonė MKmetric atliko rinkos potencialo analizę ir rekomendavo naujas skrydžių kryptis iš Palangos oro uosto. Tarp rekomenduojamų krypčių Jungtinė Karalystė/Londonas ir Vokietija/Hamburgas.UAB „Ernst&Young Baltic“ parengė analizę dėl susisiekimo oro transportu plėtros naudos vietos ir šalies ekonomikai. Rinkos potencialo analizė ir analizė dėl susisiekimo oro transportu plėtros naudos vietos ir šalies ekonominai buvo pristatyti Klaipėdos regiono savivaldybėse. Klaipėdos regiono plėtros taryba pritarė Klaipėdos regiono pasiekiamumo skatinimui per rinkodaros priemones ir pasiūlė savivaldybėms nusimatyti lėšas savivaldybių biudžetuose.  |

Asociacijos „Klaipėdos regionas“

Vykdantysis direktorius

Valdas Pučkorius